Държавен вестник, бр. 45, 2020 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  45
Процедурни клаузи
Член 12 – Предоставяне на информация
Всяка страна изпраща на Комитета по 
безопасност и сигурност при спортни прояви 
на един от официалните езици на Съвета на 
Европа цялата необходима информация относ­
но законодателни и други мерки, предприети 
от нея с цел спазване на условията на тази 
конвенция, независимо дали по отношение 
на футбола, или други спортове.
Член 13 – Комитет по безопасност и сигурност 
при спортни прояви
1. За целите на тази конвенция се създава 
Комитет по безопасност и сигурност при 
спортни мероприятия.
2. Всяка страна по тази конвенция може 
да бъде представлявана в Комитета от 
един или повече делегати, представля­
ващи водещи правителствени агенции, 
за предпочитане отговорни за безопас­
ността и сигурността в спорта, и НФИЗ. 
Всяка страна по настоящата конвенция 
има право на един глас.
3. Всяка държава – членка на Съвета на 
Европа, или друга държава, страна по 
Европейската културна конвенция, която 
не е страна по тази конвенция, както 
и всяка нечленуваща държава, която е 
страна по Конвенция № 120, може да 
бъде представлявана в Комитета като 
наблюдател.
4. Комитетът може с единодушно решение 
да покани всяка държава, която не е 
членка на Съвета на Европа, която не 
е страна по тази конвенция или Кон­
венция № 120, и всяка организация, 
която има интерес да бъде представена 
като наблюдател в едно или повече от 
неговите заседания.
5. Комитетът се свиква от генералния сек­
ретар на Съвета на Европа. Първото му 
заседание се провежда в рамките на 
една година от датата, на която десет 
държави – членки на Съвета на Европа, 
са изразили съгласието си да бъдат об­
вързани от конвенцията. Впоследствие 
той заседава поне веднъж годишно след 
първото си заседание. Освен това той се 
събира, когато мнозинството от страните 
поиска това.
6. Мнозинството от страните представлява 
кворум за провеждане на заседание на 
Комитета.
7. При спазване на разпоредбите на на­
стоящата конвенция Комитетът изготвя 
и приема с консенсус свой процедурен 
правилник. 
Член 14 – Функции на Комитета по безопас­
ност и сигурност при спортни прояви
1. Комитетът отговаря за контрола по при­
лагането на тази конвенция. Той може 
по-специално да: 
a. прави преглед на разпоредбите на на­
стоящата конвенция и разглежда всички 
необходими промени;
b. провежда консултации и когато е умест­
но, обменя информация със съответните 
организации;
c. дава препоръки на страните по тази кон­
венция относно мерките, които трябва да 
бъдат предприети за нейното прилагане;
d. препоръчва подходящи мерки за инфор­
миране на обществеността за дейностите, 
предприети в рамките на тази конвенция;
e. дава препоръки към Комитета на ми­
нистрите относно държавите, които не 
членуват в Съвета на Европа, да бъдат 
поканени да се присъединят към тази 
конвенция;
f. прави всякакви предложения за подобря­
ване на ефективността на тази конвенция;
g. улеснява събирането, анализа и обмена 
на информация, опит и добри практики 
между държавите.
2. С предварителното съгласие на заинте­
ресованите страни Комитетът следи за 
спазването на тази конвенция чрез про­
грама за посещения в държавите членки, 
за да предостави съвети и подкрепа за 
прилагането на тази конвенция.
3. Също така Комитетът събира инфор­
мацията, предоставена от държавите, 
страни по конвенцията съгласно член 12, 
и предава съответните данни на всички 
държави, страни по конвенцията. По-спе­
циално, той може да информира всяка 
държава участничка за номинирането на 
ново НФИЗ и да разпространява данните 
за връзка с нея.
4. За да изпълнява функциите си, Комитетът 
може по своя собствена инициатива да 
организира срещи на експертни групи.
Член 15 – Изменения
1. Изменения на тази конвенция могат да 
бъдат предложени от страна, от Коми­
тета по безопасност и сигурност при 
спортни мероприятия или от Комитета 
на министрите на Съвета на Европа.
2. Всяко предложение за изменение се 
съобщава от Генералния секретар на 
Съвета на Европа на държавите – членки 
на Съвета на Европа, на другите дър­
жави, страни по Европейската културна 
конвенция, на всяка държава, която не 
е членка на Съвета на Европа, присъе­